
76   DR.30.11.2015 

 

 
 

Puan Hajah Siti Zailah binti Mohd Yusoff [Rantau Panjang]:  Minta penjelasan 
Yang Berhormat Timbalan Menteri.   

Tuan Pengerusi [Datuk Haji Ismail bin Haji Mohamed Said]:  Ya, panjang lagi 
Yang Berhormat Menteri?   

Datuk Hajah Azizah binti Datuk Seri Panglima Mohd Dun:  [Bercakap tanpa 
menggunakan pembesar suara]  

Puan Hajah Siti Zailah binti Mohd Yusoff [Rantau Panjang]:  Ya, terima kasih 
Tuan Pengerusi. Saya ingin dapatkan penjelasan tentang isu yang dijawab oleh Yang 
Berhormat Menteri tadi iaitu berkaitan dengan masalah tahap kesuburan. Kita 
mengucapkan tahniah atas inisiatif yang dibuat oleh kerajaan.  

Cuma, adakah kerajaan mendapati di antara punca berlaku isu kelemahan tahap 
kesuburan juga ialah kerana isu lewat kahwin, juga salah satu faktor usia? Jadi, apakah 
program yang dibuat oleh pihak kementerian untuk menangani isu ini? Apakah satu skim 
galakan dibuat terutama kepada belia yang sudah mencapai umur layak berkahwin, satu 
insentif yang dibuat untuk menggalakkan mereka berkahwin? Sebagaimana contoh yang 
dibuat di Kelantan, kita ada Skim Az Ziwaj iaitu satu skim khas sumbangan kepada 
pengantin yang akan berkahwin untuk kali pertama Tuan Pengerusi, bukan kali kedua ya, 
diberi insentif khas RM1,000 setiap pasangan. Jadi, apakah perkara ini mungkin boleh 
dipertimbangkan di pihak Kerajaan Persekutuan untuk bukan sahaja menangani isu gejala 
sosial tetapi untuk meningkatkan tahap kesuburan sekali gus untuk menambahkan 
kependudukan dalam negara kita. Terima kasih.   

Datuk Hajah Azizah binti Datuk Seri Panglima Mohd Dun:  Yang Berhormat dan 
Tuan Pengerusi, kita juga ada program kahwin beramai-ramai di bawah LPPKN yang mana 
kita bekerjasama dengan NGO. Bagi pasangan-pasangan yang kurang mampu ini, kita ada 
program kahwin beramai-ramai sehinggakan lebih 100 orang pasangan berkahwin sekali.  
Mereka cuma terlibat untuk menyediakan sedikit sahaja peruntukan dan selebihnya itu akan 
dibiayai oleh pihak LPPKN iaitu di bawah kementerian bersama-sama dengan badan NGO 
yang lain.   

Ingin saya maklumkan, bahawa pada 5 Disember ini akan ada satu perkahwinan 
beramai-ramai di Kluang melibatkan 120 orang pasangan, alhamdulillah. Jadi, ini adalah 
cara kami untuk membantu. Memang betullah kata Yang Berhormat itu, sekarang ini wanita 
yang sudah mempunyai pendidikan yang tinggi dan bekerja dengan pendapatan yang baik, 
gaji yang baik, mereka kurang berminat untuk berkahwin dan lambat berkahwin.   

Bagi isu keberkesanan Program PKM atau Perintah Khidmat Masyarakat, untuk 
makluman, PKM merupakan program yang telah dibuat kajian oleh pihak UUM pada tahun 
2013 dan nampaknya menunjukkan kejayaan Program PKM iaitu 98 peratus di mana aktiviti 
berupa kerohanian, jati diri, kerjaya dan kenegaraan telah diterapkan kepada pesalah muda 
kita telah berjaya. Pesalah muda ini dikembalikan kepada masyarakat dan kementerian 
melalui JKM juga telah membuat semakan seramai 500 kes pesalah muda dengan Pusat 
Daftar Jenayah Bukit Aman, PDRM selepas enam bulan mereka menamatkan perintah, 
didapati 20 orang yang terlibat dalam kes jenayah berulang. Bagaimanapun, usaha 
penambahbaikan akan sentiasa dibuat dan dinilai dalam usaha yang baik ini.   

Berkenaan dengan Program MPWK, bermula dari tahun 2008 hingga 2015, telah 
melaksanakan berbagai-bagai program untuk manfaat masyarakat setempat mengikut 
kawasan Parlimen. Antara program dilaksanakan adalah program pembangunan wanita, 
Jejari Bestari, Kraf Kreatif, literasi undang-undang, Program Wanita Anti Jenayah, WAJA 
dan Program Pembangunan Keluarga, Hari Keluarga, Nur Hidayah, Nur Sejahtera, Smart 
Solat, Smartstart dan seramai 108,930 orang wanita telah mendapat manfaat. Ini 
menunjukkan kejayaan program yang dilaksanakan oleh MPWK.   

Juga, MPWK sentiasa bekerjasama dengan exco-exco negeri terutamanya mereka 
yang memegang portfolio wanita dalam pelaksanaan program MPWK di peringkat Parlimen 
masing-masing.   



Puan Hajah Siti Zailah binti Mohd Yusoff [Rantau Panjang]: Minta penjelasan Yang Berhormat Timbalan Menteri. Tuan Pengerusi [Datuk Haji Ismail bin Haji Mohamed Said]: Ya, panjang lagi Yang Berhormat Menteri?. Datuk Hajah Azizah binti Datuk Seri Panglima Mohd Dun: [Bercakap tanpa menggunakan pembesar suara]. Puan Hajah Siti Zailah binti Mohd Yusoff [Rantau Panjang]: Ya, terima kasih Tuan Pengerusi. Saya ingin dapatkan penjelasan tentang isu yang dijawab oleh Yang Berhormat Menteri tadi iaitu berkaitan dengan masalah tahap kesuburan. Kita mengucapkan tahniah atas inisiatif yang dibuat oleh kerajaan. Cuma, adakah kerajaan mendapati di antara punca berlaku isu kelemahan tahap kesuburan juga ialah kerana isu lewat kahwin, juga salah satu faktor usia? Jadi, apakah program yang dibuat oleh pihak kementerian untuk menangani isu ini? Apakah satu skim galakan dibuat terutama kepada belia yang sudah mencapai umur layak berkahwin, satu insentif yang dibuat untuk menggalakkan mereka berkahwin? Sebagaimana contoh yang dibuat di Kelantan, kita ada Skim Az Ziwaj iaitu satu skim khas sumbangan kepada pengantin yang akan berkahwin untuk kali pertama Tuan Pengerusi, bukan kali kedua ya, diberi insentif khas RM1,000 setiap pasangan. Jadi, apakah perkara ini mungkin boleh dipertimbangkan di pihak Kerajaan Persekutuan untuk bukan sahaja menangani isu gejala sosial tetapi untuk meningkatkan tahap kesuburan sekali gus untuk menambahkan kependudukan dalam negara kita. Terima kasih. Datuk Hajah Azizah binti Datuk Seri Panglima Mohd Dun: Yang Berhormat dan Tuan Pengerusi, kita juga ada program kahwin beramai-ramai di bawah LPPKN yang mana kita bekerjasama dengan NGO. Bagi pasangan-pasangan yang kurang mampu ini, kita ada program kahwin beramai-ramai sehinggakan lebih 100 orang pasangan berkahwin sekali. Mereka cuma terlibat untuk menyediakan sedikit sahaja peruntukan dan selebihnya itu akan dibiayai oleh pihak LPPKN iaitu di bawah kementerian bersama-sama dengan badan NGO yang lain. Ingin saya maklumkan, bahawa pada 5 Disember ini akan ada satu perkahwinan beramai-ramai di Kluang melibatkan 120 orang pasangan, alhamdulillah. Jadi, ini adalah cara kami untuk membantu. Memang betullah kata Yang Berhormat itu, sekarang ini wanita yang sudah mempunyai pendidikan yang tinggi dan bekerja dengan pendapatan yang baik, gaji yang baik, mereka kurang berminat untuk berkahwin dan lambat berkahwin. Bagi isu keberkesanan Program PKM atau Perintah Khidmat Masyarakat, untuk makluman, PKM merupakan program yang telah dibuat kajian oleh pihak UUM pada tahun 2013 dan nampaknya menunjukkan kejayaan Program PKM iaitu 98 peratus di mana aktiviti berupa kerohanian, jati diri, kerjaya dan kenegaraan telah diterapkan kepada pesalah muda kita telah berjaya. Pesalah muda ini dikembalikan kepada masyarakat dan kementerian melalui JKM juga telah membuat semakan seramai 500 kes pesalah muda dengan Pusat Daftar Jenayah Bukit Aman, PDRM selepas enam bulan mereka menamatkan perintah, didapati 20 orang yang terlibat dalam kes jenayah berulang. Bagaimanapun, usaha penambahbaikan akan sentiasa dibuat dan dinilai dalam usaha yang baik ini. Berkenaan dengan Program MPWK, bermula dari tahun 2008 hingga 2015, telah melaksanakan berbagai-bagai program untuk manfaat masyarakat setempat mengikut kawasan Parlimen. Antara program dilaksanakan adalah program pembangunan wanita, Jejari Bestari, Kraf Kreatif, literasi undang-undang, Program Wanita Anti Jenayah, WAJA dan Program Pembangunan Keluarga, Hari Keluarga, Nur Hidayah, Nur Sejahtera, Smart Solat, Smartstart dan seramai 108,930 orang wanita telah mendapat manfaat. Ini menunjukkan kejayaan program yang dilaksanakan oleh MPWK. Juga, MPWK sentiasa bekerjasama dengan exco-exco negeri terutamanya mereka yang memegang portfolio wanita dalam pelaksanaan program MPWK di peringkat Parlimen masing-masing.